
LIETUVOS RESPUBLIKOS SEIMO KANCELIARIJOS
TEISĖS DEPARTAMENTAS

IŠVADA
DĖL LIETUVOS RESPUBLIKOS NEKILNOJAMOJO TURTO KADASTRO ĮSTATYMO NR. VIII-1764 2, 3, 6, 8, 9, 10, 11, 12, 15, 151 IR 17 STRAIPSNIŲ PAKEITIMO
ĮSTATYMO PROJEKTO

Vilnius

Įvertinę projekto atitiktį Konstitucijai, įstatymams, teisėkūros principams ir teisės technikos taisyklėms, teikiame šias pastabas.
1. Atsižvelgiant į projekto 7 straipsniu keičiamo įstatymo 11 straipsnio nuostatas ir siekiant aiškumo, projekto 1 straipsniu keičiamo įstatymo 2 straipsnio 3 dalis tikslintina, vietoj žodžių „Vyriausybės įgaliotos institucijos“ įrašant žodžius „Nacionalinės žemės tarnybos prie Aplinkos ministerijos“.
2. Siekiant suderinti įstatymuose vartojamas sąvokas ir atsižvelgiant į su teikiamu projektu susijusių įstatymų projektų nuostatų formuluotes, projekto 6 straipsniu keičiamo įstatymo 10 straipsnio 6 dalyje vietoj žodžių „teritoriniu padaliniu“ įrašytini žodžiai „administracijos padaliniu“.
3. Atsižvelgiant į projekto 9 straipsniu keičiamo įstatymo 15 straipsnio nuostatas ir siekiant aiškumo, projekto 10 straipsniu keičiamo įstatymo 151 straipsnio 4 dalis tikslintina, vietoj žodžių „Vyriausybės įgaliotoje institucijoje“ įrašant žodžius „Nacionalinės žemės tarnyboje“.

